হাইওয়ে পুলিশ জানায়, শুক্রবার সকাল সাড়ে ৭ টায় ঢাকা-চট্টগ্রাম মহাসড়কের কুমিল্লার চান্দিনা ও মাধাইয়ার মাঝামাঝি স্থানে চট্টগ্রাম থেকে ঢাকাগামী  ইউনিক পরিবহনের যাত্রীবাহী একটি বাসের সাথে বিপরীতমুখী একটি লরীর সংঘর্ষ হয়। এতে কেউ হতাহত না হলেও গাড়ী দুটি রাস্তার উপরে আটকে পড়লে যানবাহন চলাচল বন্ধ হয়ে যায়। খবর পেয়ে সকাল সাড়ে ৮ টায় পুলিশ ঘটনাস্থলে পৌছে গাড়ী দুটি উদ্ধার করলে যানবাহন চলাচল ধীর গতিতে শুরু হয়। গাড়ী দুটি দুর্ঘটনার কারনে দুর্ঘটনাস্থলের দুইদিকে গাড়ী আটকা পড়ায় এবং সাপ্তাহিক ছুটির দিন হওয়ায় গাড়ীর চাপ বেশী থাকায় যানজট সৃষ্টি হয়েছে বলে হাইওয়ে পুলিশ জানায়। এ রিপোর্ট লেখা পর্যন্ত বিকাল সাড়ে ৬ টায় যান চলাচল স্বাভাবিক হয়নি ।